Chromecast med Google TV (4K) opdateres til Android 12

Chromecast med Google TV (4K) opdateres endelig til Android 12.

Den længe ventede Android 12-opdatering til Chromecast med Google TV (4K-modellen) er nu i gang med at blive udrullet. Streamingenheden har kørt Android 10 siden lanceringen, men nu er opdateringen til version 12 endelig klar til at blive downloadet.

Udover opgraderingen til Android 12, byder opdateringen bla. også på yderlige indstillinger til HDR-indhold, match af indholdets billedefrekvens, samt en sikkerhedsopdatering.

Her er alt hvad opdateringen byder på:

Opgradering af Android TV OS fra version 10 til 12

Yderligere brugerindstillinger giver dig mulighed for at styre HDR-format og surroundsound

“Match indholdets billedhastighed” giver dig mulighed for at skifte mellem opdateringshastigheder

Øget sikkerhed og privatliv

Nye privatlivs-indstillinger der giver dig mulighed for at deaktivere eller aktivere kamera-/mikrofonadgang for alle apps

Niveauet for Android-sikkerhedspatch er blevet opgraderet til juli 2022

Andre fejlrettelser og ydeevneforbedringer

Opdateringen burde blive installeret automatisk, men du kan også tjekke manuelt, ved at gå ind i Indstillinger –> System –> Om –> Systemopdatering.

Den billigere HD-model

Google lancerede en næsten identisk udgave af 4K-modellen, i slutningen af september måned. Enheden hedder Chromecast med Google TV (HD). Ved første blik er de to streamingenheder identiske, hvor det kun er i den interne hardware, at forskellen ligger.

4K-modellen understøtter op til 4K-output, hvor HD-versionen byder på op til FHD (1080p-output).

HD-modellen blev lanceret med Android 12, så nu er det endelig 4K-enhedens tur.

Læs mere om Chromecast med Google TV (HD) her: Chromecast med Google TV (HD) kan nu købes

Læs også: Microsoft klar med nye Surface-computere

Chromecast med Google TV (4K) opdateres til Android 12